CELEX: 62016CB0615
Language: mt
Date: 2017-11-21 00:00:00
Title: Kawża C-615/16: Digriet tal-Qorti tal-Ġustizzja (Is-Seba’ Awla) tal-21 ta’ Novembru 2017 (talba għal deċiżjoni preliminari tas-Supremo Tribunal Administrativo – il-Portugall) – Giovanna Judith Kerr vs Fazenda Pública (Rinviju għal deċiżjoni preliminari — Tassazzjoni — Taxxa fuq il-valur miżjud (VAT) — Direttiva 2006/112/KE — Artikolu 15(2) u Artikolu 135(1)(f) — Drittijiet ta’ operat ta’ proprjetajiet immobbli — Eżenzjonijiet — Kamp ta’ applikazzjoni — Kunċett ta’ “negozjar”)

29.1.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 32/7
            
         Digriet tal-Qorti tal-Ġustizzja (Is-Seba’ Awla) tal-21 ta’ Novembru 2017 (talba għal deċiżjoni preliminari tas-Supremo Tribunal Administrativo – il-Portugall) – Giovanna Judith Kerr vs Fazenda Pública
   (Kawża C-615/16) (1)
   
   ((Rinviju għal deċiżjoni preliminari - Tassazzjoni - Taxxa fuq il-valur miżjud (VAT) - Direttiva 2006/112/KE - Artikolu 15(2) u Artikolu 135(1)(f) - Drittijiet ta’ operat ta’ proprjetajiet immobbli - Eżenzjonijiet - Kamp ta’ applikazzjoni - Kunċett ta’ “negozjar”))
   (2018/C 032/09)
   Lingwa tal-kawża: il-Portugiż
   
      Qorti tar-rinviju
   
   Supremo Tribunal Administrativo
   
      Partijiet fil-kawża prinċipali
   
   
      Rikorrenti: Giovanna Judith Kerr
   
      Konvenuta: Fazenda Pública
   
      Dispożittiv
   
   L-Artikolu 15(2) u l-Artikolu 135(1)(f) tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud għandhom jiġu interpretati fis-sens li l-kunċett ta’ “negozjar”, fis-sens ta’ din id-dispożizzjoni tal-aħħar, jista’ jirrigwarda attività, bħal dik implementata mir-rikorrenti fil-kawża prinċipali, sakemm l-imsemmija attività tkun dik ta’ intermedjarju mħallas sabiex jipprovdi servizz lil wieħed mill-partijiet għal kuntratt dwar tranżazzjonijiet finanzjarji li jirrigwardaw titoli, u dan is-servizz ikun jikkonsisti f’li jsir dak li jkun meħtieġ sabiex il-bejjiegħ u x-xerrej jiffirmaw dan il-kuntratt, mingħajr l-intermedjarju ma jiffirma huwa stess l-imsemmi kuntratt u, fi kwalunkwe każ, mingħajr ma jkollu interess personali fir-rigward tal-kontenut ta’ dan l-istess kuntratt. Hija l-qorti tar-rinviju li għandha tivverifika jekk dawn il-kundizzjonijiet humiex issodisfatti fil-kawża li hija adita biha.
   
      (1)  ĠU C 151, 15.5.2017.